CELEX: 62015TN0284
Language: da
Date: 2015-06-01 00:00:00
Title: Sag T-284/15: Sag anlagt den 1. juni 2015 — AlzChem mod Kommissionen

14.9.2015   
            
            
               DA
            
            
               Den Europæiske Unions Tidende
            
            
               C 302/55
            
         Sag anlagt den 1. juni 2015 — AlzChem mod Kommissionen
   (Sag T-284/15)
   (2015/C 302/71)
   Processprog: engelsk
   
      Parter
   
   
      Sagsøger: AlzChem AG (Trostberg, Tyskland) (ved solicitor P. Alexiadis og advokaterne A. Borsos og I. Georgiopoulos)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling, og sagsøgeren gives medhold.
            
         
               —
            
            
               Artikel 2 i Kommissionens afgørelse af 15. oktober 2014 i henhold til artikel 107, stk. 1, og artikel 108, stk. 3, i traktaten om Den Europæiske Unions funktionsmåde vedrørende statsstøtte SA.22797 — (2013/C) (ex 2013/NN) (ex 2011/CP) iværksat af Slovakiet til støtte for NCHZ annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om, at Kommissionen begik en fejl, da den fandt, at NCHZ’s fortsatte drift i henhold til kreditorudvalgets beslutning ikke udgjorde statsstøtte som omhandlet i artikel 107, stk. 1, TEUF.
               
                           —
                        
                        
                           Kommissionen begik en retlig fejl og anlagde et åbenbart urigtigt skøn, da den fandt, at Novácké chemické závody, a.s. v konkurze (NCHZ) ikke havde opnået nogen fordel, mens selskabets drift blev fortsat efter kreditorudvalgets og de sikrede kreditorers beslutning.
                        
                     
         
               2.
            
            
               Andet anbringende om, at Kommissionen tilsidesatte sin begrundelsespligt som omhandlet i artikel 296 TEUF med hensyn til, hvorvidt kreditorudvalgets og de sikrede kreditorers beslutning kunne tilregnes staten.
               
                           —
                        
                        
                           Kommissionen undlod at give en begrundelse i forbindelse med domstolen i Trenčíns godkendelse af kreditorudvalgets og de sikrede kreditorers beslutning. Kommissionen undlod ligeledes at give en begrundelse i forbindelse med de sikrede kreditorers vetoret vedrørende den fortsatte drift af NCHZ i henhold til den slovakiske konkurslovgivning.